Izvor: Violeta Pavlović-Marinović/Radio Slovo ljubve/spc.rs

Patrijarh srpski Irinej osveštao je, na dan Svete Petke, novi hram posvećen prvom srpskom Arhiepiskopu Svetom Savi, u glavnom gradu Bocvane Gaboronu.

Na prvoj liturgiji u novoosvećenom hramu učestvovali su episkop šumadijski Jovan, protojerej-stavrofor Dragi Veškovac, kao i drugi sveštenici, objavila je SPC na svom sajtu.

Osveštenju hrama prisustvovali ambasador Srbije u Južnoafričkoj Republici Božin Nikolić, konzul u Pretoriji Saša Mart, ambasador Rusije u Bocvani Viktor Sibilov i veliki broj Srba koji žive i rade u tom delu Afrike.

Ktitori crkve Svetog Save u Gaboronu su Milivoje Nikolić i njegova supruga Linet, koji su i poklonili zemljište za izgradnju crkve.

U Bocvani živi veća grupa pravoslavnih Grka i oko 40 srpskih porodica koje većinom žive u Gaberonu, kao i nešto Rusa, Bugara i Rumuna.